OÜ Suva

SUVA on Eesti tekstiilitööstus ettevõte, mis toodab peamiselt sokke. SUVA eelkäijaks loetakse 1919. aastal asutatud paelavabrikut Rauaniit. Eesti NSVs kandis ettevõte nime Punane Koit, siis alustati ka siidriide ja tekstiilgalanterii tootmist. 1991. aastal moodustati riiklik aktsiaselts SUVA. 1993. aastal vabrik erastati ning sellest sai täielikult kodumaisel kapitalil tegutsev aktsiaselts SUVA Sukavabrik. SUVA on Eesti suurim soki- ja sukavabrik. Tootevalikusse kuuluvad mitmed edukad sokisarjad, nagu SUVA SILVER (hõbe niidiga sokid), ETNO jne. Lisaks sokkidele toodetakse veel näiteks põlvikuid, sukkpükse retuuse ja susse, SUVA tooted on kättesaadavad poodides üle Eesti, kui ka e-poes. Pool ettevõte toodangust eksporditakse. 1919. aastal asutati AS Rauaniit, mis tootis Tallinnas Kalamajas Kotzebue tänaval saapa-, kummi- ja pesupaelu. Algselt pidi toodang rahuldama kodumaist nõudlust, kuid varsti pöörati pilk Lääne turu poole. 1925. aastal laiendati tootmist uue kahekorruselise tootmishoonega ning 1926. aastaks töötas AS Rauaniidis üle 200 inimese. Paela- ja nööritootmisele lisandusid sokid, sukad, sukkpüksid ja trikootooted. 1935. aastal rajati Rauaniidi sukaosakonnast iseseisev sukatööstus Cotton. 1940 riigistati aktsiaseltsi tootmisüksused, Cotton liideti taas Rauaniidiga ning neli aastat hiljem hakati tööle tekstiilivabrik Punane Koit nime all, mis jätkas sukkade ja sokkide tootmisega. Alustati ka siidriide ja tekstiilgalanterii tootmisega. Ettevõte oli üks suurimaid sukkade ja sokkide tootjaid endisel Nõukogude Liidu territooriumil. 1991. aastal loodi Riiklik Aktsiaselts SUVA, mille nimi pärineb sõnast sukavabrik (SUkaVAbrik). Kaks aastat hiljem vabrik erastati ja loodi tänaseni Eesti suurim suka- ja sokivabrik AS SUVA. Ettevõtte omanikeks said algselt töötajad, kuid peagi otsustas Viktor Saarestik ettevõtte ainuomanikuks saada, sest suur omanikering ei suutnud ühistele eesmärkidele keskenduda. Alates 2001. aastast kuni tänaseni on Viktor Saarestik SUVA juhatuse esimees ning ettevõte kuulub Saarestiku perekonnale. 2002. aastal oli ettevõtte käive 34,9 ja kasum 1,2 miljonit Eesti krooni, töötajaid oli 210. Esialgu jätkus tootmine ajaloolises Kotzebue tänava vabrikus, mis on tunnistatud tervikuna arhitektuurimälestiseks. 2014. aastal kolis tehas Mustamäele Akadeemia tee 33 ruumidesse ning Kotzebue hoone uueks omanikuks sai Eesti Kunstiakadeemia. 2017–2018 ehitati vana vabrik ümber Eesti Kunstiakadeemia õppehooneks. 2023. aasta seisuga töötas ettevõttes 124 inimest ja aastas toodeti keskmiselt 3 miljonit sokipaari. SUVA Silver on sokisari, mis sisaldab hõbeniiti, tagades tervisliku ja mugava kandmise. Kõrgekvaliteediline puuvill ja hõbeniit loovad kolmekordse kaitse ebameeldiva lõhna vastu ning pakuvad antibakteriaalseid, antistaatilisi ja soojust reguleerivaid omadusi. Hõbe on ajalooliselt tuntud ravimina ning X-Static hõbeniiti on kasutanud suured tootjad alates 1987. aastast, olles tunnustatud meditsiini- ja tarbetoodete valdkonnas. ETNO on soki- ja sukakollektsioon. Kollektsioonis on mitmeid erinevaid Eesti rahvusmustritest inspireeritud soki-, suka- ja põlvikupaare. Kompressioonpõlvikud ja -sokid parandavad vereringet ja vähendavad väsimust. Spetsiaalselt ühtlase surve tagamiseks konstrueeritud sokid ja põlvikud soodustavad tervislikku verevoolu ja vähendavad turset. SUVA pehme äärega sokid on loodud diabeetikutele ning on heaks kiidetud Eesti Diabeediliidu poolt. Spetsiaalselt diabeetikute vajadusi arvestades on need sokid pehme, mittepingutava kummiga, mis pakub õrna tuge ilma ahistamiseta. Ideaalne paistes ja tundlikele jalgadele, need tagavad maksimaalse mugavuse ja soodustavad tervislikku vereringet. "Saja aasta juubelit tähistav SUVA tutvustas oma uut identiteeti" Äripäev, 09.12.19 (vaadatud 06.10.2024) Meist AS-i Suva koduleht. Vaadatud 14.07.2024. Eesti entsüklopeedia, 12. kd., lk. 528. "Saja aasta juubelit tähistav SUVA tutvustas oma uut identiteeti". Äripäev. Vaadatud 29. juulil 2024. Rambler, Gerli (1. veebruar 2018). "Ühine eesmärk teeb Eesti tugevamaks". Tänapäaev. "Hõbeniidist sokid!". suva.ee. Vaadatud 30. juulil 2024. "ETNO - Kollektsioon". suva.ee. Vaadatud 30. juulil 2024. "Kompressioonpõlvikud naistele". suva.ee. Vaadatud 30. juulil 2024. "Pehme äärega sokid naistele". suva.ee. Vaadatud 30. juulil 2024.